text: Camí de Molló a Santa Magdalena - senderisme autoguiat
  Aquest camí ens enfila direcció les carenes que ens separen de la vall del riu Ter. Envoltarem el torrent de la Font Vella entre pastures i conreus de trumfes, pujant sense descans fins al pedró de Sta. Magdalena, on gaudirem al nord de la pelada alta muntanya pirinenca i, al sud, de la boscosa muntanya mitjana de l'Alta Garrotxa.
  Sortim de l'aparcament al costat mateix de l'església de Sant Sebastià.
  Ens endinsem al poble per baixar fins als rentadors de la font Vella. Aquest serà el torrent que voltarem primer de pujada fins al pedró de Santa Magdalena i després de baixada.
  Sortim del poble pel veïnat de Favars, molt diferent de com deuria ser anys enrere. El camí s'enfila directe amunt seguint el GR 11 que va a Setcases. És l'antic camí ramader que unia aquestes contrades.
  El bosc queda arraconat als fondals dels torrents i ens envolten camps de conreus i prats de dall fins a arribar al desviament del mas de can Pletis a la cota de 1300 mts. En tota la pujada les vistes marxen cap als costats: a ponent la Serra Cavallera i el Taga; a llevant cap al Coll d'Ares i, si ens girem mirant cap avall, les serralades septentrionals de l'alta Garrotxa a sobre Camprodon.
  A partir del desviament de can Pletis els camps d'herba se substitueixen pels prats de pastura de l'alta muntanya i comencem a veure els Pirineus i les serres franceses de sobre Espinavell, direcció el coll d'Ares.
  Al costat del pedró de Santa Magdalena, val la pena divisar les panoràmiques de 360º i, si el dia ho permet, en gaudireu molt. Es veu el camí que marxa cap a Setcases per sota el Puig de Sistra (1989 m) pel Coll de Lliens.
  Baixem pel carener que voreja l'altre costat del torrent de la Font Vella, direcció a can Pletis. Seguim el sender de ratlles grogues, envoltats de prats i probablement de bestiar. Veurem camps llaurats de trumfes i sempre, el poble a sota nostre amb el campanar emergent de Santa Cecília de Molló, la vall que marxa cap al Coll d'Ares i tota la serralada de l'Alta Garrotxa com a teló de fons, entapissada de boscos caducifolis.
  Fàcil i evident
  Forta pujada tota la primera meitat fins a l'oratori de Santa Magdalena.
  Segona meitat de baixada fins a Molló.
  Trobarem senyals de GR (blanques i vermelles) i d'Itinerànnia (grogues). Seguiu sempre el track.
  Fonts al poble i a Can Pletis.
  Atureu-vos a descansar i contemplar el paisatge
  Respecteu la propietat privada: camps, bestiar.
  Deixeu els filats del bestiar tancats.
  Ruta molt exposada al vent.
  Consultar la previsió. El temps a l'alta muntanya canvia molt de pressa.
  Ruta molt exposada: vent, sol,...
  Evitar fer-la en dies rúfols i amb poca visibilitat. (boires,..)
  Algun tram lleugerament pedregós de baixada.
  Roba adient a l'època de l'any i el dia particular (vent, ...).
  Protecció solar a l'estiu: no hi ha cap ombra.
  Uns pals de tresc ens poden reforçar la caminada i ajudar a pujar.
  Plànol per situar els relleus propers.
  Guia naturalista per identificar flors de prat, insectes i ocells.
  Diversos plafons explicatius pel poble sobre temàtiques variades: Transhumància, Espai Memòria,...
  Plànols amb elements patrimonials per visitar a Molló
  Passejar pels carrerons del poble.
  Was in zu sehen: Camí de Molló a Santa Magdalena
  Aquesta plaça i la imatge del carrer del mateix nom, juntament amb els rentadors, "la gàbia" per ferrar vaques i bous quan aquests es feien servir per llaurar i havien de tenir uns bons "neumàtics" pe...
  Som al veïnat de Favars, probablement molt diferent a causa de la transformació urbanística, resultat dels nous temps: despoblament de població activa o l'augment de la segona residència, entre d...
  Camí Ramader a Setcases
  DRETA amunt.
  Aquest és el traçat del GR11 que fa els Pirineus de mar a mar. Aprofita l'antic camí ramader que comunica amb Setcases (12,5 km; 4 h 10') passant per sota el puig de Sistra (1989 m) i...
  Prats, conreus i pastures
  Com veieu a banda i banda del camí i en tot aquest vessant del puig de Sant Joan, els prats de dall són el conreu principal. El bosc que veiem abans a l'Alta Garrotxa aquí ha desaparegut (s'ha fet...
  En aquest pedró, el 22 de juliol se celebra una missa a Santa Magdalena, patrona del veïnat de Favars.
  El GR (pista) marxa cap a la pineda de pi roig i pi negre que veieu al nord, al vessant del puig...
  El bestiar, va ser i segueix avui sent un recurs econòmic de primer ordre en aquests pobles de muntanya. Abans els animals no només eren per produir carn o llet (vaques, ovelles, cabres), sinó que...
  El paisatge que hem vist i veiem ens recorda l'alta muntanya, als estatges subalpí i alpí, però res més lluny de la realitat. Hauríem de pujar a la cota del puig Moscós (1740 m) per entrar en el país...
  Molló i les trumfes
  Els camps llaurats a l'hivern, o amb una planta que no és herba pel bestiar, són conreus de trumfes.